Zimné pranostiky

Ak je december mierny a vlahý, nenarobí nám zima ťažké hlavy.  
Ak sa vetry na svätého **Štefana** spolu chytia, veľké priekopy a záveje urobia.  
Ak si robia veveričky veľké zásoby orieškov, bude zima dlhá a tuhá.  
Ak sú v zime dlhé cencúle, urodí sa dlhý ľan.  
Ak v decembri zimy není, neskôr prísť sa jej nelení.  
Aká je námraza na konári, také budú naše dary.  
Aké dlhé sú cencúle v decembri, také dlhé budú šúľky kukurice.  
Čas od **Svätej Lucie** do **Troch kráľov** čiernou zimou nazývame.  
Čím je v zime hlbší sneh, tým vyššia bude ďatelina.  
Čo v decembri nespravíš, v januári nedohoníš.  
Hrmenie v decembri vetry, hojnosť obroku, pokoj a svornosť znamená.  
Keď na Štefana vietor duje, víno budúceho roku bude plané.  
Keď v decembri hrom ešte hučí, budúci rok vietor stále fučí.  
**Svätý Mikuláš** daždivý, zime sa ešte protiví.  
Zima bohatá na sneh predpovedá rok bohatý na chlieb.  
Zima mokrá alebo zase príliš mrazivá, všetkému poľnému je škodlivá.  
**Katarína** na blate, Vianoce na ľade.  
Lepšie **Vianoce** treskúce, než Vianoce tekuté.  
Svätá **Barbora** ťahá sane do dvora.1



<http://referaty.atlas.sk/slovencina-a-cestina/literatura/55099/zimne-pranostiky> Barbora Cupanová